
ΘΕΜΑ: «Παραπεμπτικό έγγραφο προς Παθολόγο/ Γενικό Ιατρό»
Σύμφωνα με το άρθρο 7 του ν. 3528/2007 (ΦΕΚ 26/τ.Α΄/9-2-2007) με θέμα «Κύρωση του Κώδικα κατάστασης Δημοσίων Πολιτικών Διοικητικών Υπαλλήλων και Υπαλλήλων ΝΠΔΔ», η παρ. 2 του οποίου αντικαθίσταται ως εξής: «Η υγεία των υποψήφιων υπαλλήλων να ασκήσουν τα καθήκοντα της αντίστοιχης θέσης, πιστοποιείται με γνωματεύσεις παθολόγου ή γενικού ιατρού, είτε του δημοσίου είτε ιδιωτών, με βάση παραπεμπτικό έγγραφο, στο οποίο περιγράφονται από την υπηρεσία τα καθήκοντα της θέσης που πρόκειται να καταληφθεί.» (ΦΕΚ 254/Α/2013), παρακαλούμε όπως εκδώσετε Ιατρική Γνωμάτευση για τον/την ………………………………… του …………………………………, που έχει διορισθεί ως εκπαιδευτικός Ειδικής Αγωγής. 
Στην εν λόγω γνωμάτευση θα πρέπει να πιστοποιείται η υγεία και φυσική καταλληλότητα του/της παραπάνω νεοδιοριζόμενου/ης σε Σχολικές Μονάδες της Δ.Π.Ε. Μαγνησίας, προκειμένου να ασκήσει τα καθήκοντά του/της, όπως αυτά περιγράφονται στο ΦΕΚ 449/τ.Β’/03-04-2007, όπως τροποποιήθηκε και ισχύει με το ΦΕΚ 1088/τ.Β’/02-04-2019.
Ειδικότερα, τα καθήκοντά του/της περιλαμβάνουν τη διδασκαλία των διαφόρων γνωστικών αντικειμένων στους μαθητές, τη διαπαιδαγώγηση και εκπαίδευσή τους, τον προγραμματισμό της διδακτέας ύλης, την καθημερινή προετοιμασία και οργάνωση του μαθήματος, τη συνεργασία με τους μαθητές και τον σεβασμό της προσωπικότητάς τους. Επιπλέον, περιλαμβάνουν την κατάρτιση και υλοποίηση, σε συνεργασία με το Ε.Ε.Π., του εξατομικευμένου εκπαιδευτικού προγράμματος των μαθητών της τάξης, τη συνεργασία με το ειδικό εκπαιδευτικό προσωπικό για την αντιμετώπιση των ατομικών αναγκών των μαθητών, την ενημέρωση για τα προγράμματα αποκατάστασης των μαθητών που υλοποιούνται εκτός σχολείου, τη συνεργασία με ειδικούς επιστήμονες, την αξιολόγηση των μαθητών για τη διερεύνηση των ειδικών εκπαιδευτικών αναγκών τους, την πληροφόρηση και συμβουλευτική των μελών της σχολικής κοινότητας για θέματα ειδικής αγωγής, καθώς και τη συνεργασία με τους Συμβούλους Εκπαίδευσης της περιφέρειάς τους και το προσωπικό του οικείου ΚΕ.Δ.Α.Σ.Υ.
Για το λόγο αυτό ο/η νεοδιορισθείς/-σθείσα παρακαλείται να προσκομίσει στην υπηρεσία μας το παρόν έγγραφο υπογεγραμμένο από τον αρμόδιο Ιατρό, μαζί με την Ιατρική Γνωμάτευση.

